

**Henkilöstökustannusten ilmoituslomakkeen täyttöohje, liite B1**

**Työsuhteen kesto hankkeessa, aloitus- ja päättymispäivämäärä**

* Tähän merkitään päivämäärä, jolloin hankehenkilö on aloittanut työskentelyn hankkeelle sekä myös päättymispäivä, jos se on tiedossa.

**Normaali työaika (h/pv tai h/kk)**

* Normaali työaika voidaan ilmoittaa joko päivittäisenä tai kuukausittaisena työaikana. Niiden työntekijöiden kohdalla joilla kuukausittainen työaika vaihtelee, kannattaa ilmoittaa tässä päivittäinen työaika desimaalilukuna (esim. 7,25 h/pv tai 152h/kk). Niiden henkilöiden kohdalla joilla kuukausittainen työaika on laskennallinen (esim. 1600 h/vuosi) on selkeämpää käyttää kuukausittaista työaikaa 133,33 tuntia.

**Ilmoitetut työaikatiedot ovat ajalta**

* Tähän merkitään se ajanjakso jolloin henkilö on työskennellyt hankkeelle ja jolta henkilön palkkakustannuksia haetaan.

**Kokonaistyöaika ko. ajanjaksolla**

* Kokonaistyöaika ilmoitetaan joko todellisena tai laskennallisena työaikana riippuen henkilön työehtosopimuksen tai työsopimuksen mukaisesta työajasta. Käytettyä laskentaperustetta ei voi muuttaa kesken hankkeen. ***Lomapäivät ja lomapalkat esitetään erillisenä, liitteessä B2****.*

**Hankkeelle tehdyt tunnit ajanjaksolla**

* Tehdyt tunnit on aina ilmoitettava todellisina työajanseurantoihin perustuvina tunteina. Lyhytaikaisen sairausajan poissaolotunnit (max. 5 pv) voidaan kohdentaa hankkeelle vähentämällä kuukauden työajasta poissaolotunnit ja käyttämällä laskennassa tehollisen työajan tunteja. Näin myös sairausajan palkka kohdistuu oikeassa suhteessa hankkeelle.

**Hankkeeseen käytetty työaika kokonaistyöajasta**

* Lomakepohjan kaava laskee automaattisesti hankkeeseen käytetyn työajan osuuden kokonaistyöajasta.

**Normaali kk-palkka (brutto ilman sivukuluja)**

* Kuukausipalkka ilmoitetaan bruttona ilman työnantajan sivukuluja. Palkkakustannukseksi ei hyväksytä luontoisetuja, bonuksia eikä tulos-, luottamusmies- ja työsuojeluvaltuutetun palkkioita.

**Maksettu kokonaispalkka ilman sivukuluja ko. ajanjaksolla**

* Tässä ilmoitetaan ajanjakson kokonaispalkka ilman sivukuluja ja edellisessä kohdassa lueteltuja tukikelvottomia lisiä. ***Lomapalkkojen osuus palkkakustannuksista esitetään liitteessä B2.***

**Hankkeelle kirjattu palkka ilman sivukuluja**

* Hankkeelle kuuluva osuus ajanjakson kokonaispalkasta ilman sivukuluja ja edellisessä kohdassa lueteltuja tukikelvottomia lisiä. Laskennassa käytettävä projektille käytetyn työajan mukaista % -osuutta. ***Lomapalkkojen osuus palkkakustannuksista esitetään liitteessä B2.***

**Hankkeelle kirjattu palkka kokonaispalkasta (%)**

* Lomakepohjan kaava laskee automaattisesti hankkeelta haetun palkan osuuden kokonaispalkasta. %-osuuden pitäisi olla sama kuin hankkeelle käytetyn työajan osuus.

**Kela-palautukseen oikeuttava sairauslomajakso**

* Tähän merkitään Kela-palautukseen oikeuttavan sairaus poissaolon alkamis- ja päättymispäivämäärät. Huomioittehan että saatu palautus on vähennettävä poissaolojakson palkasta hankkeelle kuuluvan osuuden mukaisesti.

**Lomakkeessa on ilmoitettava työnantajan sivukulujen laskentaperusteet ilman työntekijältä perittäviä osuuksia. Lisäksi lomakkeessa on oltava päivämäärä, lomakkeen laatijan nimi sekä asema organisaatiossa.**